CELEX: 52015PC0372
Language: bg
Date: 2015-07-22
Title: Предложение за РЕГЛАМЕНТ НА СЪВЕТА за изменение на Регламент (ЕС) № 407/2010 на Съвета за създаване на европейски механизъм за финансово стабилизиране

ЕВРОПЕЙСКА КОМИСИЯ
            ???????, 22.7.2015
            COM(2015) 372 final
            2015/0162(NLE)
            Предложение за
            РЕГЛАМЕНТ НА СЪВЕТА
            за изменение на Регламент (ЕС) № 407/2010 на Съвета за създаване на европейски механизъм за финансово стабилизиране
            
               
         
         
            
               ОБЯСНИТЕЛЕН МЕМОРАНДУМ
            
            
               Високата степен на парична и икономическа интеграция на държавите членки от еврозоната и наличието на специални засилени мерки за икономическа координация между тях въз основа на член 136 на Договора дават основание за третиране ad hoc при предоставянето на финансова помощ от Съюза. 
            
            
               При спазване изцяло на принципа, че всички държави — членки на ЕС, следва да подкрепят ангажиментите, поети от бюджета на ЕС, следва да бъдат въведени подходящи договорености, с които да се гарантира, че държавите членки извън еврозоната са напълно компенсирани в случай на неплащане по линия на ЕМФС, водещо до използването на ресурси от бюджета на ЕС, и/или до искане от страна на Комисията на допълнителни ресурси от неучастващите държави членки.
            
            
               2015/0162 (NLE)
            
            
               Предложение за
            
            
               РЕГЛАМЕНТ НА СЪВЕТА
            
            
               за изменение на Регламент (ЕС) № 407/2010 на Съвета за създаване на европейски механизъм за финансово стабилизиране
            
            
               СЪВЕТЪТ НА ЕВРОПЕЙСКИЯ СЪЮЗ,
            
            
               като взе предвид Договора за функционирането на Европейския съюз, и по-специално член 122, параграф 2 от него,
            
            
               като взе предвид предложението на Европейската комисия
                  1
               ,
            
            
               като има предвид, че:
            
            
               (1)Степента на парична и икономическа интеграция в еврозоната се е повишила през последните години и всяка финансова помощ, предоставена на държава членка, чиято парична единица е еврото, би била от полза за финансовата стабилност на еврозоната като цяло.
            
            
               (2)Освен това, след създаването на Европейския механизъм за финансово стабилизиране (ЕМФС) към член 136 от Договора беше добавен нов параграф 3 (Решение 2011/199/ЕС), в който се пояснява при какви условия държавите членки, чиято парична единица е еврото, могат да установят механизъм за стабилност за еврозоната. Европейският механизъм за стабилност (ЕМС) е създаден от държавите членки, чиято парична единица е еврото, като основният механизъм за стабилност на еврозоната.
            
            
               (3)Европейският механизъм за финансово стабилизиране може да предоставя финансова помощ от Съюза на всички държави членки, когато са изпълнени условията, предвидени в член 122, параграф 2 от Договора за функционирането на Европейския съюз и в Регламент (ЕС) № 407/2010. Рисковете, свързани със ситуация, при която държава членка губи пазарен достъп обаче се различават съществено, в зависимост от това дали държавата членка е част от еврозоната. Отрицателните последици от евентуално разпространяване на проблемите са значително по-високи за еврозоната, тъй като съществува вероятност държава членка, която изпитва финансови затруднения, да създаде рискове за финансовата стабилност на еврозоната като цяло.
            
            
               (4)ЕМС следва в повечето случаи да бъде финансовият инструмент, който трябва да се използва за предоставяне на финансова помощ на държава членка от еврозоната. Може да съществуват обаче ситуации, при които по практически, процедурни или финансови причини се изисква използването на ЕМФС, обикновено преди или заедно с финансова помощ по ЕМС. Тези ситуации налагат принципът на засилена солидарност между държавите членки от еврозоната, който е необходим за доброто функциониране на паричния съюз, да бъде приложен към механизма за финансова помощ, управляван съгласно правото на Съюза.
            
            
               (5)При тези обстоятелства предоставянето на нова финансова помощ от Съюза в полза на държава членка, чиято парична единица е еврото, следва да бъде обвързано с установяването на договорености, които да гарантират, че държавите членки, които не участват в единната валута, са напълно компенсирани в случай на неплащане по линия на ЕМФС, водещо до използването на ресурси от бюджета на ЕС, и/или до искане от страна на Комисията на допълнителни ресурси от държавите членки извън еврозоната.
            
            
               (6)Този принцип бе одобрен на 17 юли 2015 г. със съвместно изявление на Комисията и на Съвета.
            
            
               (7)Поради това Регламент (ЕС) № 407/2010 следва да бъде съответно изменен,
            
            
               ПРИЕ НАСТОЯЩИЯ РЕГЛАМЕНТ:
            
         
         
            
               Член 1
            
            
               В член 3 от Регламент (ЕС) № 407/2010 се вмъква следният параграф 2а:
            
            
               „2а.
                     Когато държавата членка бенефициер е държава членка, чиято парична единица е еврото, предоставянето на финансова помощ от Съюза зависи от правно обвързващи разпоредби, които гарантират, че държавите членки, които не участват в единната валута, са напълно компенсирани за всяка отговорност, която е възможно да понесат в резултат от неизплащането от страна на държавата членка бенефициер на финансовата помощ в съответствие с условията по нея.“
            
            
               Член 2
            
            
               Настоящият регламент влиза в сила в деня след деня на публикуването му в Официален вестник на Европейския съюз. 
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на  година.
            
            
               
                     За Съвета
               
               
                     Председател
               
            
         
         
            
                  
                     (1)
                  ОВ C, , стр. .